-37-

5.  ทรัพย์สินที่ใช้ในการประกอบธุรกิจ

    1.  บริษัท ศรีไทยซุปเปอร์แวร์ จำกัด (มหาชน)

  ทรัพย์สินหลักที่ใช้ประกอบธุรกิจ ได้แก่ โรงงาน 4 แห่ง คือ

ก. โรงงานสุขสวัสดิ์ ตั้งอยู่เลขที่ 355 ซอย 36 ถนนสุขสวัสดิ์ แขวงบางปะกอก เขตราษฎร์บูรณะ
กรุงเทพฯ เนื้อที่ 16 ไร่ 2 งาน 44 ตารางวา

  ข. โรงงานบางปู ตั้งอยู่เลขที่ 610 ซอย 8 เอ นิคมอุตสาหกรรมบางปู ตำบลแพรกษา
  อำเภอเมือง จังหวัดสมุทรปราการ เนื้อที่ 6 ไร่ 3 งาน 89 ตารางวา

ค. โรงงานบางปะกง ตั้งอยู่เลขที่ 700/13 หมู่ 1 เขตนิคมอุตสาหกรรมบางปะกง
ตำบลคลองตำหรุ อำเภอเมือง จังหวัดชลบุรี เนื้อที่ 49 ไร่ 98 ตารางวา

  ง. โรงงานโคราช ตั้งอยู่เลขที่ 335 นิคมอุตสาหกรรมสุรนารี ถนนราชสีมา-โชคชัย
  ตำบลหนองระเวียง อำเภอเมือง จังหวัดนครราชสีมา เนื้อที่ 48 ไร่ 0 งาน 0 ตารางวา

  นอกจากโรงงานทั้ง 4 แห่งแล้ว บริษัทฯ ยังมีโกดังสินค้า และโชว์รูมอีกหลายแห่ง

  --------------- -------- -------- ---------- -------------------- -----------
  มูลค่าตามบัญชี ณ 31                              หน่วย : ล้านบาท        
  ธันวาคม 2544                                                       

  ทรัพย์สิน          อาคาร    ที่ดิน      เครื่องจักร   ผู้ถือกรรมสิทธิ์           ภาระผูกพัน

  โรงงานสุขสวัสดิ์    138.82   -        181.27     บจ.ศรีไทยรุ่งเรืองทรัพย์   ติดจำนอง

  โรงงานบางปู      40.32    17.63    247.18     บมจ.ศรีไทยซุปเปอร์แวร์   ติดจำนอง

  โรงงานบางปะกง   209.81   200.92   448.27     บมจ.ศรีไทยซุปเปอร์แวร์   ติดจำนอง

  โรงงานโคราช     198.74   38.18    123.43     บมจ.ศรีไทยซุปเปอร์แวร์   ติดจำนอง
  --------------- -------- -------- ---------- -------------------- -----------

ทรัพย์สินที่บมจ.ศรีไทยซุปเปอร์แวร์จำนองไว้กับ ธนาคารเชส แมนฮัตตัน สาขาลอนดอน
(ผู้แทนผู้ถือหุ้นกู้)

  ทรัพย์สิน

1.  จำนองเครื่องจักรเกือบทั้งหมดที่ใช้อยู่ในโรงงานทั้ง 4 แห่ง

2.  จำนองที่ดินพร้อมโรงงานบางปะกง เนื้อที่ 49 ไร่ 98 ตารางวา

3.  จำนองที่ดินพร้อมโรงงานโคราช เนื้อที่ 32 ไร่

4.  จำนองที่ดินพร้อมบ้านพักพนักงานโคราช เนื้อที่ 16 ไร่

5.  จำนองที่ดินพร้อมโรงงานบางปู เนื้อที่ 6 ไร่ 3 งาน 89 ตารางวา

นอกจากทรัพย์สินหลักที่ใช้ในการประกอบธุรกิจแล้ว บริษัทฯยังจำนำหุ้นบริษัทในเครือจำนวนหนึ่ง

รวมวงเงินประกันทุกรายการ 3,133,848,220 บาท

อนึ่ง บริษัท ศรีไทยรุ่งเรืองทรัพย์ (1999) จำกัด
ซึ่งเป็นบริษัทที่ถือครองทรัพย์สินได้จัดตั้งขึ้นตามแผนฟื้นฟูกิจการก็ได้จำนองอสังหาริมทรัพย์
และจำนำหุ้นบริษัทในเครือที่ตนถืออยู่เพื่อเป็นหลักประกันให้แก่ผู้แทนผู้ถือหุ้นกู้เช่นกัน

-38-

สัญญาเช่า

ทรัพย์สินส่วนหนึ่งจำนวน 39 แปลง เนื้อที่รวมกันประมาณ 29 ไร่ ที่ มูลค่าตามบัญชี ณ วันที่ 31
ธันวาคม 2544 จำนวน 289.13 ล้านบาท บริษัทฯโอนขายให้แก่บริษัท ศรีไทยรุ่งเรืองทรัพย์
(1999) จำกัด ตามแผนฟื้นฟูกิจการนั้น บริษัทฯ ได้เช่ากลับมา เพื่อใช้ดำเนินธุรกิจ
มีระยะเวลาเช่า 3 ปี เริ่มวันที่ 1 พฤษภาคม 2543 สิ้นสุดวันที่ 30 เมษายน 2546 ต่อสัญญาได้อีก
3 ปี อัตราค่าเช่ารวม 50.71 ล้านบาทต่อปี ดังรายละเอียดทรัพย์สินที่เช่ากลับมาดังนี้ :-

  บริษัท ศรีไทยรุ่งเรืองทรัพย์ (1999) จำกัด

  ทะเบียนโฉนดที่ดินที่ให้เช่าแก่บมจ. ศรีไทยซุปเปอร์แวร์

  ------------------------------ ---------- ---------- --------------------
  สถานที่ตั้ง                        เนื้อที่ดิน                

                                 ไร่         งาน        วา

  355 และ 376 สุขสวัสดิ์ 36          22         3          7

  แขวงบางปะกอก                                         

  ศูนย์ชลบุรี (ใหม่)                  3          2          50

  32/3-4 สุขุมวิท 21 อโศก           0          0          32

  พระโขนง (ศูนย์อโศก)                                    

  ศูนย์หนองแขม หลักสอง              0          0          48

  (หนองแขม)                                            

  ศูนย์เชียงใหม่                     0          0          66

  ศูนย์ขอนแก่น จ.ขอนแก่น             0          0          80.5

  ศูนย์ลพบุรี จ.ลพบุรี                 0          0          69.7

  ศูนย์รัตนาธิเบศร์ นนทบุรี             0          0          50.3

  ศูนย์รังสิต (ลำลูกกา)               0          0          41.4

  ปทุมธานี                                               

  พิษณุโลก                         0          0          99.3

  ศูนย์หาดใหญ่ (สงขลา)              0          0          44.6

  สุราษฎร์ธานี                      0          0          52.2

  ศูนย์โคราชใหม่                    1          0          68

  รวมให้เช่าทั้งสิ้น                   29         0          9
  ------------------------------ ---------- ---------- --------------------

  -39-

ทรัพย์สินทางปัญญา

บริษัท ศรีไทยซุปเปอร์แวร์ จำกัด (มหาชน) มีทรัพย์สินทางปัญญา 2 ประเภท คือ
สิทธิบัตรและเครื่องหมายการค้าโดยบริษัทฯได้จดทะเบียนลิขสิทธิ์ในเครื่องหมายการค้า 19 รายการ
และจดทะเบียนสิทธิบัตรการออกแบบผลิตภัณฑ์สำหรับผลิตภัณฑ์ชนิดต่างๆ จำนวน 25 รายการ
กับกรมทรัพย์สินทางปัญญาและยื่นขอจดทะเบียนเพิ่มเติมอยู่อย่างสม่ำเสมอ นอกเหนือจากนี้
บริษัทฯยังจดทะเบียนเครื่องหมายการค้าในประเทศเยอรมัน, เวียดนาม และมาเลเซีย ประเทศละ
1 รายการ และจดทะเบียนสิทธิบัตรการออกแบบผลิตภัณฑ์ในประเทศสาธารณรัฐประชาชนจีน
และประเทศมาเลเซีย รวมอีก 3 รายการ

การจดทะเบียนลิขสิทธิ์ในเครื่องหมายการค้าและสิทธิบัตรมีลักษณะสำคัญ เงื่อนไข
ผลต่อการดำเนินธุรกิจ และอายุของสิทธิ ดังนี้

สิทธิบัตร

ลักษณะสำคัญ

  สิทธิบัตรที่ บริษัทฯที่ได้รับการจดทะเบียน คือ สิทธิบัตรการออกแบบผลิตภัณฑ์
  ซึ่งจะได้รับความคุ้มครองในความคิดสร้างสรรค์
  เกี่ยวกับการทำให้รูปร่างลักษณะภายนอกของผลิตภัณฑ์เกิดความสวยงามและแตกต่างไปจากเดิม
  ซึ่งบริษัทฯได้นำงานไปยื่นคำขอจดทะเบียนที่กระทรวงพาณิชย์
  ทำให้มีสิทธิพิเศษตามที่กฎหมายบัญญัติให้เจ้าของสิทธิบัตรมีสิทธิเด็ดขาดหรือสิทธิแต่ผู้เดียวในการแสวงหาประโยชน์จากการออกแบบผลิตภัณฑ์นั้น
  หรือสามารถอนุญาตให้บุคคลอื่นใช้สิทธิโดยได้รับค่าตอบแทน

เงื่อนไข

  การยื่นคำขอรับสิทธิบัตรการออกแบบผลิตภัณฑ์ของบริษัทฯ
  เป็นการออกแบบผลิตภัณฑ์ใหม่เพื่ออุตสาหกรรมหรือหัตถกรรม คือ
  การออกแบบที่ยังไม่มีใช้แพร่หลายในประเทศ
  หรือยังไม่เปิดเผยสาระสำคัญหรือรายละเอียดในเอกสารหรือสิ่งพิมพ์
  ไม่ว่าในหรือนอกประเทศก่อนวันขอรับสิทธิบัตร หรือไม่คล้ายหรือเหมือนกับแบบผลิตภัณฑ์ที่มีอยู่แล้ว

ผลต่อการดำเนินธุรกิจ

  เมื่อได้รับจดทะเบียนสิทธิบัตร
  บริษัทฯได้รับการคุ้มครองโดยผู้ทรงมีสิทธิแต่ผู้เดียวในการผลิตจำหน่าย นำเข้าในราชอาณาจักร
  อนุญาตให้บุคคลอื่นใช้สิทธิโดยได้รับค่าตอบแทน ดังนั้น
  หากมีผู้อื่นฝ่าฝืนสิทธิดังกล่าวของผู้ทรงสิทธิบัตร บริษัทฯก็สามารถที่จะบังคับให้ผู้ฝ่าฝืนสิทธิ
  ระงับการกระทำที่เป็นการฝ่าฝืน และยึดเอาทรัพย์สินที่ฝ่าฝืนนั้นทำลายก็ได้ หรือเรียกค่าเสียหาย
  อีกทั้งการฝ่าฝืนดังกล่าวยังมีโทษจำคุก หรือปรับ หรือทั้งจำทั้งปรับ
  เพื่อป้องกันไม่ให้คู่แข่งทางการค้าหรือบุคคลอื่นสามารถนำงานของบริษัทฯไปผลิต
  และจำหน่ายแข่งขันกับบริษัทฯโดยไม่ต้องขออนุญาต
  การจดทะเบียนสิทธิบัตรจึงเป็นสิ่งจำเป็นในการแข่งขันทางธุรกิจการค้าและการรักษาผลประโยชน์

อายุของสิทธิบัตร

  สิทธิบัตรการออกแบบผลิตภัณฑ์ มีอายุไม่เกิน 10 ปี นับแต่วันยื่นคำขอรับสิทธิบัตร
  และจะต้องเริ่มต่ออายุสิทธิบัตรนับแต่วันที่เริ่มต้นปีที่ 5 จนถึงปีที่ 10

  -40-

เครื่องหมายการค้า

ลักษณะสำคัญ

  เครื่องหมายการค้า คือ เครื่องหมาย (ภาพ, คำ, ชื่อ, ตัวอักษร, ฯลฯ) ที่ใช้กำกับสินค้า
  เพื่อทำให้ประชาชนคนทั่วไป
  หรือผู้บริโภคสามารถแยกแยะสินค้าได้ว่าแตกต่างกับสินค้าอื่นที่ใช้เครื่องหมายการค้าอื่น
  ซึ่งตามความเข้าใจของบุคคลทั่วไปมักเรียกเครื่องหมายการค้าว่า “ยี่ห้อ”

เงื่อนไข

  การจดทะเบียนเครื่องหมายการค้าดำเนินการที่กระทรวงพาณิชย์
  โดยที่เครื่องหมายการค้าที่ยื่นคำขอจดทะเบียนได้ต้องไม่เหมือนหรือคล้ายกับเครื่องหมายการค้าของผู้อื่น

ผลต่อการดำเนินธุรกิจ

  เครื่องหมายการค้ามีประโยชน์ทำให้ผู้บริโภคสามารถจดจำและเรียกสินค้าของเครื่องหมายการค้านั้น
  ทำให้ผู้บริโภคสามารถเลือกซื้อสินค้าได้ตามต้องการ และไม่สับสนกับสินค้าอื่น
  และการที่เครื่องหมายการค้าที่ยังไม่จดทะเบียน
  ทำให้เจ้าของเครื่องหมายการค้ามีสิทธิเพียงใช้เครื่องหมายการค้าของตนเท่านั้น
  ไม่มีสิทธิฟ้องเรียกค่าเสียหายต่อผู้ละเมิดเครื่องหมายการค้าของตน
  ซึ่งต่างกับเครื่องหมายการค้าที่ได้รับจดทะเบียนหากมีบุคคลใดมากระทำละเมิดโดยการปลอมหรือเลียนแบบเครื่องหมายการค้า
  สามารถฟ้องเรียกค่าเสียหายและฟ้องเพิกถอนการจดทะเบียนเครื่องหมายการค้าที่เหมือนหรือคล้ายได้
  ดังนั้น หากไม่จดทะเบียนเครื่องหมายการค้า
  เมื่อบุคคลภายนอกนำเครื่องหมายการค้าดังกล่าวไปปลอมหรือเลียนแบบ
  ซึ่งอาจทำให้ประชาชนอาจสับสนในสินค้า หรือคุณภาพของสินค้าได้
  อันจะมีผลกระทบต่อเจ้าของเครื่องหมายการค้าและการดำเนินธุรกิจ
  ที่ไม่สามารถได้รับการเยียวยาคือได้รับค่าเสียหาย และโทษทางกฎหมายอาญา
  เครื่องหมายการค้าที่ได้จดทะเบียนแล้วนั้นจะมีระวางโทษจำคุกที่หนักกว่าเครื่องหมายการค้าที่ไม่จดทะเบียน

อายุเครื่องหมายการค้า

  เครื่องหมายการค้าที่ได้รับจดทะเบียน มีอายุการคุ้มครอง 10 ปี นับแต่ยื่นคำขอ
  และสามารถต่ออายุได้เป็นคราวๆ ละ 10 ปี

1.  ทรัพย์สินที่ใช้ประกอบธุรกิจของบริษัท ศรีไทย อิเล็คโทรนิคส์ จำกัด

  โรงงานตั้งอยู่บนเนื้อที่ 2,045 ตารางเมตรซึ่งตั้งอยู่บนชั้นที่ 4 ของอาคารเลขที่ 355 หมู่ 4
  ซอย สุขสวัสดิ์ 36 ถนนสุขสวัสดิ์ แขวงบางปะกอก เขตราษฎร์บูรณะ กรุงเทพฯ
  พื้นที่ตั้งโรงงานเช่าจาก บริษัทฯ อายุสัญญาเช่าเริ่มวันที่ 1 พฤษภาคม 2543 สิ้นสุดวันที่ 1
  พฤษภาคม 2546 อัตราค่าเช่าเดือนละ 30,000 บาท

2.  ทรัพย์สินที่ใช้ประกอบธุรกิจของบริษัท ศรีไทยโมลด์ส จำกัด

  โรงงานตั้งอยู่เลขที่ 55/1 หมู่ 1 ตำบลหนองซ้ำซาก อำเภอบ้านบึง จังหวัดชลบุรี บนเนื้อที่ 12
  ไร่ ถือกรรมสิทธิ์ของตนเอง ที่ดินบางส่วนเนื้อที่ 3 ไร่ 3 งาน 62 ตารางวา
  ติดจำนองกับบรรษัทเงินทุนอุตสาหกรรมแห่งประเทศไทย วงเงินจำนอง 30 ล้านบาท

-41-

5.4 ทรัพย์สินที่ใช้ประกอบธุรกิจของบริษัท ไฮเทคโมลด์ส จำกัด

  บริษัท ไฮเทคโมลด์ส จำกัด สร้างโรงงานของตนเองบนที่ดินซึ่งเช่าจากบริษัท ศรีไทยโมลด์ส
  จำกัด เนื้อที่ 4 ไร่ 79 ตารางวา สัญญาเช่าต่ออายุครั้งละ 3 ปี อัตราค่าเช่าเดือนละ 40,000
  บาท

5.5 ทรัพย์สินที่ใช้ประกอบธุรกิจของบริษัท ศรีไทย มิยากาวา จำกัด

  โรงงานตั้งอยู่เลขที่ 539 ซอย 8 บี นิคมอุตสาหกรรมบางปู ถนนสุขุมวิท ตำบลแพรกษา
  อำเภอเมือง จังหวัดสมุทรปราการ ตั้งอยู่บนเนื้อที่ 5 ไร่ 2 งาน 52 ตารางวา
  ถือกรรมสิทธิ์ของตนเอง ที่ดิน อาคาร
  และเครื่องจักรของบริษัทติดจำนองไว้กับบรรษัทเงินทุนอุตสาหกรรมแห่งประเทศไทย
  วงเงินจำนอง 60 ล้านบาท

6.  ทรัพย์สินที่ใช้ประกอบธุรกิจของบริษัท ศรีไทย ชิน-โอซาก้า จำกัด

  สำนักงานและโรงงานตั้งอยู่ในนิคมอุตสาหกรรมสมุทรสาคร เลขที่ 1/132 หมู่ 2 ถนนพระราม 2
  ตำบลท่าทราย อำเภอเมือง จังหวัดสมุทรสาคร ตั้งอยู่บนที่ดิน 4 ไร่ 10 ตารางวา
  ถือกรรมสิทธิ์ของตนเอง

7.  ทรัพย์สินที่ใช้ประกอบธุรกิจของบริษัท ศรีไทย โซโก้ อินเตอร์เนชั่นแนล จำกัด

  สำนักงานอยู่ที่ชั้น 5 เลขที่ 355 หมู่ 4 ถนนสุขสวัสดิ์ ซอย 36 แขวงบางปะกอก
  เขตราษฎร์บูรณะ กรุงเทพฯ เป็นพื้นที่เช่าจากบริษัทฯ เนื้อที่ 250 ตารางเมตร ระยะเวลาเช่า
  มีนาคม 2542 – มีนาคม 2545 ค่าเช่าเดือนละ 31,250 บาท และมีโกดังตั้งอยู่ที่ 318/1-3
  ถนนราษฎร์บูรณะ แขวงราษฎร์บูรณะ เขตราษฎร์บูรณะ กรุงเทพฯ เนื้อที่ 1944 ตารางเมตร
  เช่าจากบริษัทฯ ค่าเช่าเดือนละ 100,000 บาท ระยะเวลาเช่าวันที่ 1 กุมภาพันธ์ 2543 ถึง
  วันที่ 1 กุมภาพันธ์ 2546

8.  ทรัพย์สินที่ใช้ประกอบธุรกิจของ บริษัท ศรีไทยรุ่งเรืองทรัพย์ (1999) จำกัด

  สำนักงานตั้งอยู่เลขที่ 376 หมู่ 4 ถนนสุขสวัสดิ์ ซอย 36 แขวงบางปะกอก เขตราษฎร์บูรณะ
  กรุงเทพฯ บริษัทฯนี้มีหน้าที่ถือครองทรัพย์สินแทนบริษัทฯ ตามแผนฟื้นฟูกิจการ
  ทรัพย์สินที่ถือครองบางส่วนได้ให้เช่าแก่บริษัทฯ
  รายละเอียดปรากฏในหัวข้อทรัพย์สินที่ใช้ในการประกอบธุรกิจของบริษัทฯ

-42-

9.  นโยบายการลงทุนและการบริหารงานในบริษัทย่อยและบริษัทร่วม

  บริษัทฯมีนโยบายลงทุนในธุรกิจที่เกี่ยวเนื่องกับธุรกิจที่บริษัททำเป็นหลัก คือ ธุรกิจพลาสติกและ
  เมลามีน การเติบโตของกลุ่มบริษัท จึงเน้นการเติบโตในแนวตั้ง (VERTICAL INTEGRATION)
  โดยมีการลงทุนในกิจการอื่นที่ไม่เกี่ยวข้องกับธุรกิจหลักของบริษัทน้อยมาก
  ทั้งนี้เพื่อลดการพึ่งพาธุรกิจภายนอกให้เหลือน้อยที่สุด (SELF SUFFICIENCY)
  บริษัทในเครือแต่ละแห่งจะมีทีมบริหารของตนเอง
  โดยบริษัทฯมีส่วนร่วมในการกำหนดนโยบายการดำเนินธุรกิจในระดับหนึ่งร่วมกับผู้ถือหุ้นรายอื่นในบริษัทย่อย
  และส่งตัวแทนเข้าไปเป็นกรรมการของบริษัทในเครือ

ปัจจุบันบริษัทฯมีสัดส่วนของเงินลงทุนในบริษัทในเครือและบริษัททั่วไปต่อสินทรัพย์รวมดังนี้.-

+-----------------------------------+---------------+------------------+
|                                   | หน่วย : ล้านบาท |                  |
+-----------------------------------+---------------+------------------+
|                                   | งบการเงินรวม   | งบการเงินของบริษัท  |
|                                   |               |                  |
|                                   | พ.ศ. 2544     | พ.ศ. 2544        |
+-----------------------------------+---------------+------------------+
| เงินลงทุนในบริษัทย่อย (ตามวิธีส่วนได้เสีย)  | -             | 87.66            |
+-----------------------------------+---------------+------------------+
| เงินลงทุนในบริษัทร่วม (ตามวิธีส่วนได้เสีย)  | 477.37        | 441.38           |
+-----------------------------------+---------------+------------------+
| เงินลงทุนในบริษัททั่วไป (ตามวิธีทุน)       | 33.14         | 31.55            |
+-----------------------------------+---------------+------------------+
| รวม                               | 510.51        | 560.59           |
+-----------------------------------+---------------+------------------+
| สินทรัพย์รวม                         | 7,493.95      | 6,870.83         |
+-----------------------------------+---------------+------------------+
| สัดส่วน (%)                         | 6.81          | 8.16             |
+-----------------------------------+---------------+------------------+

  ในระหว่างที่บริษัทฯยังอยู่ภายใต้แผนฟื้นฟูกิจการ บริษัทฯไม่สามารถลงทุนเพิ่มในเงินลงทุนใน
  กิจการใดได้ เว้นแต่ที่ได้ระบุไว้ในแผนฟื้นฟูกิจการ อย่างไรก็ตาม
  บริษัทฯยังคงมีนโยบายเน้นการลงทุนใน
  กิจการที่ทำธุรกิจเหมือนหรือคล้ายคลึงกับธุรกิจหลักของบริษัทฯ
  เพื่อให้เกิดผลดีจากการสนับสนุนซึ่งกันและกัน (synergy effect)
  โดยไม่มีนโยบายจำกัดการลงทุน แต่จะลงทุนให้เหมาะสมตามฐานะการเงิน
  ความจำเป็นทางธุรกิจ และสภาพเศรษฐกิจโดยรวม